**PRAVILNIK O VIDEO NADZORU**

Klasa:602-02/19-01/461

Ur. broj:2134/01-14-3-19-1

Datum publiciranja: 7. svibnja 2019.

Datum sljedeće revizije: 7. svibnja 2020.

Vlasnik dokumenta: Osoba za zaštitu osobnih podataka organizacije **Osnovna škola prof. Filipa Lukasa Kaštel Stari** (dalje ŠKOLA), OIB: 30185494664; Adresa: KAŠTEL STARI, Slavonska 5. (Voditelj obrade).

DJELOKRUG

Ovim Pravilnikom o video nadzoru (u daljnjem tekstu: Pravilnik) regulirano je prikupljanje, obrada i čuvanje osobnih podataka korištenjem sistema video nadzoraŠKOLE.

Na temelju članka 43. Zakona o zaštiti na radu (NN br. 71./14., 118/14., 154/14.), Zakona o provedbi Opće uredbe o zaštiti osobnih podataka (NN br.42/18. i Opće uredbe o zaštiti osobnih podataka, ravnatelj je dana 7. svibnja 2019. godine donio odluku

**PRAVILNIK O KORIŠTENJU SISTEMA VIDEO NADZORA**

# OPĆE ODREDBE

**Članak 1.**

(1) Ovim Pravilnikom o video nadzoru (u daljnjem tekstu: Pravilnik) regulira se svrha i opseg podataka koji se prikupljaju, način i vrijeme čuvanja te uporaba snimljenih podataka, zaštita prava radnika i svih drugih osoba koji se nađu u obuhvatu video nadzora ŠKOLE.

 (2) Sustav video nadzora koristi se zbog zaštite sigurnosti radnika i svih drugih osoba koje se

nađu u obuhvatu video nadzoraŠKOLE.

Sustav video nadzora, uz navedeno u stavku 1. ovoga članka, koristi se i za sprečavanje protupravnih radnji usmjerenih prema imovini ŠKOLE od krađe, razbojstva, provala, nasilja, oštećenja, uništenja, te radi smanjenja izloženosti radnika riziku od razbojstva, provala, nasilja, krađa i sličnih događaja na radu ili u vezi s radom.

Snimke koje su snimljene sustavom video nadzora mogu se isključivo koristiti za navedeno u stavku 1. i 2. ovoga članka.

 (3) Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba tehničke zaštite.

(4) Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u ženskom ili muškom rodu, obuhvaćaju na jednak način ženski i muški rod.

# SVRHA VIDEO NADZORA

**Članak 2.**

(1) ŠKOLA koristi sistem video nadzora na adresi Osnovna škola prof. Filipa Lukasa Kaštel Stari (dalje ŠKOLA), Slavonska 5, KAŠTEL STARI, (Voditelj obrade) zbog sigurnosti radnika, učenika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

(2) Sistem se koristi i za sprječavanje protupravnih radnji usmjerenih prema otuđenju ili uništenju imovine ŠKOLE (krađe, oštećenja, uništavanja itd.).

# OPSEG, NAČIN I VRIJEME ČUVANJA PODATAKA

**Članak 3.**

(1) U svrhu iz članka 1., stavka 1. u obuhvatu sistema video nadzora su prostor koji se nalazi neposredno oko zgrade ŠKOLE i u ŠKOLI (glavni ulaz - kamera 1., prizemlje istok - kamera 2., prizemlje zapad - kamera 3., kat zapad - kamera 4., izlaz iz kotlovnice zapad - kamera 5., izlaz iz kotlovnice sjever - kamera 6., vrt jug-zapad (pred. nast.) - kamera 7., vrt jug-istok (raz. nast.) - kamera 8., glavni hol - kamera 9., izlaz jug vrt - kamera 10., hol kod bazena - kamera 11., dvorište ulaz - kamera 12., dvorište izlaz - kamera 13., prostor ispred knjižnice - kamera 14. i krov (niži razredi) istok - kamera 15. putem kojih bi se moglo dogoditi razbojstvo, provala ili uništenje imovine). Zaposlenici se na primjeren način prije sklapanja Ugovora o radu unaprijed obavještavaju o Obradi osobnih podataka zaposlenika putem sustava videonadzora.

(2) Videonadzor radnih prostorija ne obuhvaća prostorije za odmor, osobnu higijenu i presvlačenje.

(3) Pristup podacima odnosno uvid u sadržaj nastao korištenjem sistema video nadzora ima Voditelj obrade (ravnatelj Škole) i osoba koju ravnatelj pismeno ovlasti sukladno ovom Pravilniku.

(4) Pristup podacima, odnosno uvid u sadržaj nastao korištenjem sistema video nadzora moguć je samo osobama iz stavka 3. ovog članka.

(5) Presnimavanje i pohrana sadržaja nastalog korištenjem sistema video nadzora na druge medije kao i daljnje korištenje dopušteni su isključivo u slučajevima određenim zakonom.

**Članak 4.**

(1) Podaci prikupljeni korištenjem sistema video nadzora čuvaju se najduže 30 dana, a nakon protoka tog vremena podaci se brišu ili uništavaju na odgovarajući način.

(2) U slučaju opravdane potrebe, a u svrhu dokazivanja, Voditelj obrade može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovog članka.

(3) Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništavanja imovine i sl., kada se prikupljeni podaci o takvom događaju mogu sačuvati kao dokazni materijal te na pisani zahtjev ustupiti pravosudnim i policijskim tijelima.

# ZAŠTITA PRAVA RADNIKA I DRUGIH OSOBA

**Članak 5.**

(1) Voditelj obrade dužan je osigurati da se na vidnom mjestu pri ulasku u prostor, kao i unutrašnjosti prostorija, istakne obavijest da se prostor nadzire sustavom tehničke zaštite.

(2) Obavijest iz stavka 1. ovoga članka treba sadržavati sve relevantne informacije sukladno odredbi članka 13. Opće uredbe o zaštiti podataka, a posebno jednostavnu i lako razumljivu sliku uz tekst kojim se ispitanicima pružaju sljedeće informacije:
– da je prostor pod videonadzorom
– podatke o voditelju obrade
– podatke za kontakt sluzbenikzazastituosobnihpodataka@os-flukasa-kastelstari.skole.hr putem kojih ispitanik može ostvariti svoja prava.

(3) Sustav video nadzora mora biti zaštićen od pristupa neovlaštenih osoba. Voditelj obrade, kao ni bilo koja druga osoba, ne smije koristiti podatke o osobama prikupljene sistemom tehničke zaštite izvan njihove zakonske namjene.

# ZAVRŠNE ODREDBE

**Članak 6.**

(1) Ovaj Pravilnik stupa na snagu 7. svibnja 2019. godine

**Vlasništvo i odobrenje dokumenta**

Vlasnik ovog dokumenta je ŠKOLA na čelu s ravnateljem koji svojim autoritetom mora osigurati provođenje ovog postupka i reviziju dokumenta u skladu sa zahtjevima Uredbe (jednom godišnje).

Trenutna verzija ovog dokumenta dostupna je svim djelatnicima Škole na mrežnoj stranici ŠKOLE.

Ovaj postupak odobrio je ravnatelj Škole dana 7. svibnja 2019.

Odobrio: Datum:

Petar Mustapić, mag. šk. ped. 7. svibnja 2019.

**Evidencija povijesti promjena**

|  |  |  |  |
| --- | --- | --- | --- |
| R.br | Opis izmjene | Izmjenu odobrio | Datum izmjene |
|  |  |  |  |
|  |  |  |  |
|  |  |  |  |